Κεφάλαιο 3  
Η ποίηση και η θρησκεία των Ελλήνων 
1. Τι θέμα είχαν τα πρώτα τραγούδια των Ελλήνων; 
· Ο πόλεμος που έκαναν οι Έλληνες για να καταλάβουν την Τροία ήταν ένα μεγάλο γεγονός. 
· Τα κατορθώματα των πολεμιστών έγιναν τραγούδια,  που τα τραγουδούσαν οι ραψωδοί στις γιορτές και στα πανηγύρια. [image: ]
2. Τι γνωρίζετε για τον Όμηρο; 
· Ο Όμηρος ήταν ένας μεγάλος ποιητής που έζησε τον 8ο αι. π.Χ. και έγραψε δύο μεγάλα ποιήματα, την Ιλιάδα και την Οδύσσεια. 
· Η Ιλιάδα μιλάει για τους αγώνες των Ελλήνων για την κατάληψη της Τροίας.
· Η Οδύσσεια έχει ως θέμα της τις περιπέτειες του Οδυσσέα στην προσπάθειά  του να γυρίσει στην πατρίδα του, την Ιθάκη. 
3. Τι γνωρίζουμε για τη θρησκεία των ανθρώπων εκείνης της εποχής; 
· Από τα ποιήματα αυτά μαθαίνουμε πολλά για τους ανθρώπους εκείνης της εποχής και τη θρησκεία τους. 
· Κάθε περιοχή είχε το δικό της θεό και τις δικές της γιορτές. 
· Στο χώρο όπου λατρευόταν ο θεός οι άνθρωποι μαζεύονταν και έκαναν τελετές. 
· Όταν κάποιος τοπικός θεός αποκτούσε μεγαλύτερη φήμη, στη γιορτή του έπαιρναν μέρος και κάτοικοι άλλων περιοχών. 
4. Τι πίστευαν για τους δώδεκα θεούς του Ολύμπου; [image: ]
· Στην ομηρική εποχή οι Έλληνες πίστευαν στους  δώδεκα θεούς, τους οποίους φαντάζονταν ότι  κατοικούσαν στον Όλυμπο, το ψηλότερο βουνό της  Ελλάδας. 
· Πίστευαν ότι εκεί πάνω υπήρχε ένα λαμπρό παλάτι, όπου έμενε ο Δίας με τη  γυναίκα του την Ήρα, ενώ οι άλλοι θεοί έμεναν σε χαμηλότερα σπίτια που τα  είχε χτίσει ο Ήφαιστος. 
· Όλοι οι θεοί ζούσαν σαν μια οικογένεια, έτρωγαν αμβροσία και έπιναν νέκταρ. 
· Αρχηγός τους ήταν ο Δίας, τον οποίο οι Έλληνες ονόμαζαν "πατέρα των θεών και των ανθρώπων". Είχε μεγάλη δύναμη και κρατούσε στα χέρια του τον φοβερό κεραυνό.

